**Kömlőd község Önkormányzata Képviselő-testületének**

**21/2017 (XII.21.) önkormányzati rendelete**

**A reklámokra, reklámhordozókra vonatkozó településképi követelményekről**

Kömlőd község Önkormányzat Képviselő-testülete az Alaptörvény 32. cikk (1) bekezdés a.) pontjában meghatározott jogalkotási hatáskörében, a településkép védelméről szóló 2016. évi LXXIV. törvény 12. § (5) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) 1. pontjában meghatározott feladatkörében eljárva a következőket rendeli el:

**1.§**. (1)     A település területén a reklámokra, reklámhordozókra vonatkozó településképi követelmények az alábbiak:

a)       a reklámok mérete tekintetében:

aa)     óriásplakát és molinó a település belterületén nem helyezhető el.

ab.)    óriásplakátnak az 1m2-nél nagyobb plakát minősül

ac.)    a reklámhordozó maximális nagysága 1 m2 lehet

b.)     a reklámközzététel technológiája, módszere és eszköze tekintetében:

ba.) a kihelyezés időtartama alatt az időjárának ellenálló technológiával

 készült:

bb.) egymást nem eltakaró reklám, relámelhelyezés alkalmazható.

c.) a reklámhordozók száma tekintetében:

ca.) reklámhordozó 10 méteres körzetében újabb reklámhordozó nem helyezhető el.

d.) a reklámhordozókra vonatkozó anyaghasználati követelmények az alábbiak:

da)    nem rozsdásodó;

db)    állékony;

dc)    könnyen karbantartható;

dd)    élénk színeket nem használó;

kialakítás alkalmazható.

(2)     A település területén a reklámok közzétételének, illetve reklámhordozók, reklámhordozót tartó berendezések elhelyezésének közterületekre és magánterületekre irányadó. A településképi törvényben és e törvény végrehajtására kiadott kormányrendeletben meghatározott követelményektől az alábbi esetekben és időtartamra el lehet térni:

a) építési reklámháló kihelyezése, kizárólag építési tevékenység időtartamára, bármely települési területen megengedett,

b) a település szempontjából jelentős valamely eseményről való tájékoztatás érdekében szükséges reklám, reklámhordozó, reklámhordozót tartó berendezés kihelyezése, évente összesen 4 naptári hét időszakra, bármely települési területen megengedett, valamint

c) a nyilvánosság biztosítására szolgáló önkormányzati információs felület időkorlát nélkül, bármely települési területen megengedett.

2.§. Településképi bejelentési eljárással érintett a település közigazgatási területen a reklámok és reklámhordozók elhelyezése.

3.§ (1) A településképi bejelentés az ügyfél kérelmére indul. A kérelmet a polgármesterhez az országos követelményekben meghatározott tartalommal és formában kell benyújtani.

(2) Közterületen, önkormányzati tulajdonú épületen, építményen, reklámot, reklámhordozót elhelyező közterületi használati díjat köteles fizetni az önkormányzat erre vonatkozó helyi rendelete alapján.

4.§.Ez a rendelet kihirdetést követő napon lép hatályba.

**Bogáth István Schvarczné Stieber Rita**

 **polgármester aljegyző**

**Kihirdetés napja:**

**2017.december 21.**

**Schvarczné Stieber Rita**

 **aljegyző**